Sveikatos apsaugos ministerijos pastabų lentelė pagal ESFA, Vidaus reikalų ministerijos ir regionų plėtros tarybų

(Alytaus, Kauno, Marijampolės, Tauragės ir Telšių regionų plėtros tarybos) pateiktas pastabas ir pasiūlymus dėl

priemonės Nr. 08.4.2-ESFA-R-615 „Paramos priemonių, gerinančių ambulatorinių sveikatos priežiūros paslaugų prieinamumą

tuberkulioze sergantiems pacientams, įgyvendinimas“ projektų finansavimo sąlygų aprašo projekto

|  |  |  |
| --- | --- | --- |
| **Punkto Nr.** | **VRM pastabos / pasiūlymai** | **SAM pozicija** |
| 13. | 13 punktas, kuris nurodo priemonei skiriamas ES struktūrinių fondų lėšas, kurios turi būti paskirstytos Lietuvos savivaldybėms, **prieštarauja regioninio planavimo principams**, kurie yra nustatyti 2014–2020 metų Europos Sąjungos fondų investicijų veiksmų programos administravimo taisyklėse, Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos apraše ir Projektų administravimo ir finansavimo taisyklėse. Priemonės projektų finansavimo sąlygų apraše gali būti nurodyti tik ES struktūrinių fondų lėšų regionams limitai, bet ne limitai savivaldybėms. | **Atsižvelgta** |
| 14. | Prašome patikslinti ar regionų projektų sąrašai, kuriuos numatoma sudaryti iki 2017 m. IV ketvirčio pabaigos, turi būti sudaryti visam skiriamam ES struktūrinių fondų lėšų limitui. | **Atsižvelgta** |

|  |  |  |  |
| --- | --- | --- | --- |
| **Punkto Nr.** | **Regionų plėtros tarybų pastabos / pasiūlymai** | **VRM siūlymas** | **SAM pozicija** |
| 9. | Siūloma nenumatyti Europos Sąjungos struktūrinių fondų lėšų paskirstymo Lietuvos savivaldybėms, t. y. išbraukti Aprašo 9 punktą.  | Atsižvelgtinas | **Atsižvelgta** |
| 11. | Šiame punkte nurodoma, kad pacientams tuberkuliozės ambulatorinio gydymo metu bus skiriami talonai maisto produktams įsigyti ir kompensuojamos kelionės į asmens sveikatos priežiūros įstaigą ir atgal į namus išlaidos. Tačiau apraše nėra nurodyta fiksuoto įkainio maisto produktų talonui.Siūloma prie priemonių, gerinančių ambulatorinių asmens sveikatos priežiūros paslaugų teikimo prieinamumą, įtraukti ir *higienos priemones (skalbimo milteliai, muilas, šampūnas, dantų pasta, dantų šepetėlis)*, taip pat *kompensuoti*  *kelionės išlaidas vaistų parsivežimui bei išlaidas spintoms maisto paketų ir vaistų laikymui įsigyti*.  | Atsižvelgtinas | **Atsižvelgta iš dalies.**Įvertinus VšĮ Europos socialinio fondo agentūros (toliau – ESFA pateiktas pastabas dėl didelių administravimo išlaidų apskaičiuojant patirtas kelionės išlaidas R 615 PFSA 42 punkte numatyta, kad projekto įgyvendinimo metu **bus kompensuojamos tik projekto veikloms vykdyti reikalingos vykdančiojo personalo kelionių, komandiruočių transporto** (toliau – transporto) **Lietuvoje išlaidos** apmokamos taikant fiksuotuosius įkainius, kurie nustatomi vadovaujantis Lietuvos Respublikos finansų ministerijos 2015 m. balandžio 24 d. Kuro ir viešojo transporto išlaidų fiksuotųjų įkainių nustatymo tyrimo ataskaita. Ši ataskaita skelbiama ES struktūrinių fondų svetainėje adresu <http://www.esinvesticijos.lt/lt/dokumentai/supaprastinto-islaidu-apmokejimo-tyrimai>. Individualiai TB sergantiesiems kelionės išlaidos nebus kompensuojamos. |
| 13. | Negali būti numatomas Europos Sąjungos struktūrinių fondų lėšų paskirstymas Lietuvos savivaldybėms, t. y. išbraukti Aprašo 13 punktą.  | Atsižvelgtinas | **Atsižvelgta** |
| 15. | Siūloma galimų pareiškėjų ir partnerių sąrašą papildyti antrinio lygio ambulatorinių asmens sveikatos priežiūros paslaugų teikėjais. | Atsižvelgtinas | **Atsižvelgta** |
| 24. | Aprašo 24 punkte nurodyta tinkama projekto tikslinė asmenų grupė - t. y. tuberkulioze sergančiųjų asmenų grupė, į kurią turi būti orientuotas pagal Aprašą finansuojamas projektas – „tuberkulioze segantieji, kuriems po stacionaraus 2 mėnesių tuberkuliozės gydymo laikotarpio tuberkuliozės mikobakterijų išnykirnas buvo patvirtintas du kartus“. Atkreiptinas dėmesys, kad teisės aktų nustatyta tvarka ir tuberkuliozės mikobakterijų radimas ir jų išnykimas nustatomas atitinkamais diagnostiniais kriterijais - tai yra mikroskopiniais ir bakteriologiniais tyrimais, todėl **siūloma patikslinti formuluotę nurodant konkretų diagnostinį kriterijų – „tuberkuliozės mikobakterijų išnykimas buvo patvirtintas mikroskopiniais tyrimais du kartus**“. Aprašo 24 punkte nurodoma, kad tinkamos projekto tikslinės asmenų grupės „... ir kurie tęsia tuberkuliozės gydymo kursą ambulatorinės asmens sveikatos priežiūros paslaugas teikiančioje asmens sveikatos priežiūros įstaigoje, prie kurios teises aktų nustatyta tvarka yra prisirašę ir kurioje už laiku išgertus vaistus šio Aprašo nustatyta tvarka teikiama parama.“ Atkreiptinas dėmesys, kad vadovaujantis Tiesiogiai stebimo trumpo gydymo kurso paslaugų teikimo tvarkos aprašu, patvirtintu Lietuvos Respublikos sveikatos apsaugos ministro 2016 m. vasario 12 d. įsakymu Nr. V-237 „Dėl tiesiogiai stebimo trumpo gydymo kurso paslaugų teikimo tvarkos aprašo patvirtinimo“, Savivaldybių DOTS kabinetai kompensuoja arba organizuoja, kad būtų kompensuotos kelionės į DOTS kabinetą išlaidos (tik kelionės bilietus) ir vieną kartą per savaitę išduoda arba organizuoja, kad būtų išduotas talonas maisto prekėms arba maisto paketas. Ne visi savivaldybės gyventojai yra prisirašę prie tos pirminės asmens sveikatos priežiūros įstaigos, kurioje yra įsteigtas savivaldybės DOTS kabinetas (pvz., Marijampolės savivaldybėje yra 15 privačių pirminės asmens sveikatos priežiūros įstaigų). Siūloma patikslinti Aprašo 24 punkto formuluotę atsižvelgiant į jau galiojančių teisės aktų nuostatas dėl socialinės paramos teikimo Savivaldybių DOTS kabinetuose.  | Atsižvelgtinas | **Atsižvelgta****Atsižvelgta iš dalies.** Vertinant pateiktą pastabą dėl kelionės išlaidų kompensavimo paaiškinimas pateiktas prie 11 punkto. |
| 26. | Alytaus regiono plėtros taryba mano, kad nėra realu iki 2018 m. gruodžio 31 d. Alytaus miestui pasiekti, kad 95 pacientai gautų paslaugas. Vidutiniškai per metus Alytaus mieste tokias paslaugas galėtų gauti apie 30 pacientų. Nuo 2017 m. sausio 1 d. savivaldybės DOTS kabinete paslaugos teikiamos 7 pacientams. Siūloma, kad siektina reikšmė iki 2018-12-31 būtų pagal realias galimybes. | Atsižvelgtinas | **Atsižvelgta**Pašalintas punktas dėl ES fondų lėšų paskirstymo Lietuvos savivaldybėms |
| 40. | Siūloma netiesiogines išlaidas ir kitas išlaidas pagal fiksuotąją projekto išlaidų normą tinkamomis laikyti ne daugiau kaip 10 proc. nuo projekto vertės, vietoje 5 proc. Siūloma, kad projektinio pasiūlymo ir paraiškos parengimo išlaidos būtų tinkamos finansuoti.  | Neatsižvelgtinas | **Atsižvelgta**R 615 PFSA nustatyta, kad netiesioginės išlaidos tinkamos finansuoti. Netiesioginėms projekto išlaidoms apmokėti taikoma fiksuotoji projekto išlaidų norma apskaičiuojama pagal Projektų taisyklių 10 priedą |
| 47.  | Aprašo 47 punkte nurodoma, kad „Projekto veiklos (taip pat viešieji pirkimai) gali būti pradėtos vykdyti prieš projekto sutarčių pasirašymą, bet ne anksčiau kaip 2014 m. sausio 1 d.“ Siūloma patikslinti datą, nes Savivaldybių DOTS kabinetai veiklas turėjo pradėti nuo 2016 m. birželio 1 d. | Neatsižvelgtinas | **Neatsižvelgta**Projektų veiklų pradžia nuo 2014 m. sausio 1 d. yra galima pagal 2014–2020 m. ES fondų investicijų administravimo procedūras ir terminus nustatytus LRV nutarimu Nr. 1090 ir FM įsakymu Nr. 1K-316  |
| Patikros lapas | Patikros lapas dėl valstybės pagalbos ir de minimis pagalbos buvimo ar nebuvimoAtkreiptinas dėmesys, kad Lietuvos Respublikos visuomenės sveikatos priežiūros įstatymo 6 straipsnio „Savivaldybės vykdoma visuomenės sveikatos priežiūra“ 2 dalis reglamentuoja, kad „Savivaldybės visuomenės sveikatos priežiūros funkcijoms vykdyti steigia visuomenės sveikatos priežiūros biudžetines įstaigas - savivaldybių visuomenės sveikatos biurus.“ Šioje dalyje galimai supainiotas asmens ir visuomenės sveikatos priežiūros teisinis reglamentavimas („Patikros lapas dėl valstybės pagalbos ir de minimis pagalbos buvimo ar nebuvimo“ ~ „Pasirinkimo pagrindimas“).  | Atsižvelgtinas | **Atsižvelgta**Gautas Konkurencijos tarybos suderinimo (pritarimo) raštas |

**\_\_\_\_\_\_\_\_\_\_\_\_\_\_\_\_\_\_\_**